ברנינג מן

האיש הבוער, [[2004.]]
ממשתתפי הפסטיבל, [[2002.]]
סופת חול במדבר הסלע השחור, [[2009.]]
מרכז הפסטיבל, [[2010.]]
יצירת אמנות מתכת בפסטיבל, [[2006.]]
ברנינג מן (באנגלית: Burning Man מילולית: "האיש הבוער") הוא פסטיבל הנערך מדי שנה במדבר הסלע השחור שבצפון מדינת נבדה שבארצות הברית. הפסטיבל נקרא על שם האירוע המרכזי בו, במסגרתו נערכת שריפת דמות אדם עשויה עץ. "איש העץ" מלווה בנוכחותו את הפסטיבל מתחילתו וניתנות לו משמעויות רבות ושונות בפי באי הפסטיבל. טקס השרפה נערך במוצאי השבת, לקראת סופו של השבוע בו נערך הפסטיבל. הפסטיבל נמשך שמונה ימים, כאשר הוא מתחיל ביום שני האחרון של אוגוסט ונגמר ביום העבודה האמריקני, שחל ביום שני הראשון של חודש ספטמבר. בימי הפסטיבל האחרונים שורפים חלק מעבודות האמנות שהוצגו בפסטיבל ובלילה האחרון שורפים את מקדש הפסטיבל.

במסגרת הפסטיבל מוקמת עיר זמנית הנקראת "עיר הסלע השחור", בה שוהים משתתפי הפסטיבל, כשהם מתגוררים במעונועים, אוהלים ומבנים ניידים. דיור זמני וארעי זה, הוא ערך חשוב בקהילת משתתפי הפסטיבל. מדי שנה גדל מספר המשתתפים בפסטיבל ובשנת 2010 נכחו בפסטיבל מעל ל-50 אלף איש. השטח בו מתרחש הפסטיבל הוא אגם שהתייבש והשאיר אחריו מישור חול אבקתי לבן והוא מכונה "פלאייה", חוף בספרדית.

מארגני הפסטיבל דואגים בעיקר ללוגיסטיקה ולצרכים בסיסיים: ביטחון אישי, שירותים כימיים, מבנה העיר ושלטי הרחובות, וריכוז המידע על כל הפעילויות. כמו כן, הם מפקחים על מכוניות האמנות (Art cars) - מכוניות שנצבעו וקושטו ומורשות להסתובב בפלאייה במהירות נמוכה.

==עשרת העקרונות של הפסטיבל==
*הכלה רדיקלית כל אחד יכול להשתתף בפסטיבל מתוך כבוד והערכת השונה ושלילת דעות קדומות.
*הענקת מתנות: נתינה של מתנות ללא ציפייה לתמורה או מחויבות להחזיר טובה.
*אי מסחריות: על מנת לשמר את רוח הנתינה כל סוג של מסחר או סחר חליפין, אסור. בנוסף, המשתתפים מתבקשים שלא לבצע עסקאות, לפרסם או להפיץ רעיונות מסחריים ומותגים.
*הסתמכות עצמית רדיקלית: עידוד עצמאות, עשייה עצמאית וגילוי יכולות אישיות.
*ביטוי עצמי רדיקלי: כל פעילות בפסטיבל וכל המתנות הניתנות הן תוצר של ביטוי עצמי ואף אחד חוץ מהיוצרים לא יקבע את תוכנן. למרות זאת, על הנותנים להבין ולכבד את מקומם ורצונותיהם של המקבלים.
*מאמץ קהילתי: קהילת הפסטיבל מעודדת ומאמינה בעשייה משותפת ומקדמת כל סוג של עשייה קבוצתית, חיבור חברתי, מרחבים ציבוריים, עבודות אמנות וכל שיטות התקשורת המקדמות אותם.
*אחריות אזרחית: כל משתתף בפסטיבל לוקח אחריות על עצמו ועל הסובבים אותו. המארגנים פעילויות בפסטיבל ייקחו אחריות על שלומם ורווחתם של המשתתפים ויעשו זאת בהתאם לחוקי המקום והמדינה.
*אי השארת עקבות: מתוך רצון לשמור על הסביבה, אין להותיר פסולת או כל סימן אחר שיפגע בסביבה. חובה על כל המשתתפים לנקות את המרחב בסיומו.
*השתתפות: שינוי מסוים באדם או בחברה, יכול לקרות רק תוך כדי השתתפות אקטיבית בנעשה. לכן, כולם מוזמנים להשתתף בפסטיבל.
*מיידיות: המשתתפים נקראים לחוות את עצמם ואת סביבתם בצורה מיידית ובלתי אמצעית.

==העיר הזמנית==
העיר בנויה בצורת תיאטרון כאשר האזור בו מתגוררים המשתתפים הוא חצי עיגול של רחובות בהם מפוזרים מיצגים שונים, במרכז המעגל הפלאייה, האזור בו מתקיימים אירועים גדולים, מוצבות עבודות אמנות בקנה מידה גדול ובמרכזו איש העץ.

==המקדש==
המקדש הוא מבנה מרכזי נוסף בפלאייה, שנבנה על ידי אמנים שונים בכל שנה ונשרף יום למחרת טקס שריפת איש העץ. בעוד שלשריפת איש העץ יש אופי של חגיגה פגאנית, שריפת המקדש היא אירוע של עצב ופרידה. לאחר הוריקן קתרינה, הגיעה ג'ואן באאז לפסטיבל והקימה שם את הארגון "שורפים ללא גבולות" שיצאו להתנדב בניו אורלינס ולעזור לשקם את האזור ואת חיי הניצולים.

==היסטוריה==
בקיץ 1986 יצא לארי עם חבריו לחוף בייקר בסן פרנסיסקו שם הם שרפו יחד דמות אדם בגובה של כמעט 3 מטרים. מאוחר יותר הארווי הסביר את המעשה כאקט ספונטני של ביטוי עצמי רדיקלי. הפסטיבל הפך לכזה לאחר כמה שנים, אז חזרו הארווי וחבריו עם משתתפים נוספים לחוף בייקר. בשנת 1991 עבר הפסטיבל מחוף בייקר למדבר הסלע השחור בנבדה, מכיוון שחוף בייקר לא הכיל את כמות המשתתפים ועיריית סן פרנסיסקו התנגדה להמשך קיומו במקום. כיום מתייחסים המשתתפים לפסטיבל כממשיך הטבעי של פסטיבל וודסטוק, כשההבדל הוא שבאיש הבוער, ההשתתפות וההגעה כרוכים בקשיים שנובעים מהמיקום וממזג האוויר.

בשנת 2023 דיווח הפסטיבל על מותו של משתתף, ליאון ריס, בן 32, שנמצא מחוסר הכרה בשטח הפסטיבל.<ref name=":0"></ref>

ב-25 באוגוסט 2024, ביום הראשון של פסטיבל ברנינג מן 2024 שנערך במדבר בלאק רוק, נבדה, נמצאה אישה ללא רוח חיים. צוותי החירום של הפסטיבל ניסו להציל את חייה של האישה, אך לא הצליחו להחיותה. דובר הפסטיבל אישר את מותה של משתתפת. סיבת המוות עדיין לא נחשפה והאירוע נמצא תחת חקירה. הפרטים האישיים של המשתתפת, כולל שמה וגילה, לא פורסמו.<ref name=":0" />

===נושא הפסטיבל===
החל משנת 1995 כל שנה נבחר נושא לפסטיבל שנותן השראה ליוצרי התחפושות, המבנים והמיצגים באותה שנה.

==אידאולוגיה מול מציאות==
למרות שמארגני ומשתתפי הפסטיבל מכריזים על עצמם כמתנגדים לתרבות החומרנית ולמסחר ודוגלים ברעיון של שיתוף ללא הגבלה, בשנים האחרונות נמכרת כמות מוגבלת של כרטיסים. הדבר גורם לכך שלא כל המעוניינים יכולים להשתתף בו, אם בגלל מחירי הכרטיסים (מחיר רשמי בשנת 2010 - 210$, מחיר ספסרות - עד 1,195$) ואם בגלל ההגבלה המספרית.

לקראת הפסטיבל בשנת 2012 החלו להימכר הכרטיסים דרך מערכת הגרלה. עקב כך היה ביקוש לכמות גדולה פי שלושה של כרטיסים לעומת הכמות שהוצעה. בשנה שלאחר מכן בוטלה ההגרלה.

== אירועי ברן בעולם ==
המונח "ברן" הפך לסמל ומשמש גם אירועים שאינם קשורים לקהילה הרשמית. אלו הם האירועים הרשמיים של הקהילה:
{| class="wikitable"
!שם
!מיקום
!החל משנת
!כמות משתתפים
|-
|AfrikaBurn (אפריקה ברן)
|קנאקוואה קארו, דרום אפריקה
|2007
|13,000 (בשנת 2017)
|-
|Midburn (מידברן)
|נגב, ישראל
|2014
|10,500 (בשנת 2017)
12,500 (בשנת 2018)
|-
|Burning Flipside (היפוך צד)
|מרכז טקסס בסמוך לאוסטין, ארצות הברית
|1999
|2,547 (בשנת 2016)
|-
|Blazing Swan (ברבור לוהט)
|רוק סיטי, קולין, מערב אוסטרליה
|2014
|2,500 (בשנת 2016)
|-
|Transformus (המרה)
|היער הלאומי פיסגא, אשוויל, צפון קרוליינה, ארצות הברית
|2004
|2,284 (בשנת 2016)
|-
|Nowhere (שום מקום)
|סרגוסה, צפון מזרח ספרד
|2002
|2,200 (בשנת 2016)
|-
|Kiwiburn (קיווי ברן)
|ניו זילנד
|2003
|1,600 (בשנת 2017)
|-
|Playa del Fuego (טיילת האש)
|דלאוור, ארצות הברית
|2000
|1,400 (בשנת 2014)
|-
|Apogaea (בתרגום: רחוק מהארץ)
|קולורדו, ארצות הברית
|2004
|1,300 (בשנת 2015)
|-
|Firefly Arts Collective (גחלילית אוסף אומנות)
|ניו אינגלנד, ארצות הברית
|2003
|1,050 (בשנת 2015)
|}

==ברנינג מן בישראל==

פסטיבל מידברן הוא האירוע האזורי הרשמי של קהילת הברנינג מן בישראל. האירוע הראשון התקיים בשנת 2014 ומאז מתקיים מדי שנה, בסמוך לחג השבועות. עיר זמנית נבנית במדבר, סמוך למדרשת שדה בוקר, בדומה לפסטיבל ברנינג מן. בעיר מוצבים עשרות מיצבי אומנות, וכן פסל "אדם וחווה", המקביל המקומי ל"איש", אשר נשרף בלילה האחרון של האירוע. האירוע נמשך בין חמישה לשישה ימים ומספר המשתתפים בו גדל עם השנים, החל מ-2,846 משתתפים בשנת 2014 ועד מעל 8,500 בשנת 2016.

==ראו גם==
* סייברפאנק
* דאדא
* שיבוש תרבות
* כלכלת מתנה
* פסטיבל פיוז'ן

==קישורים חיצוניים==

* 

* 
* [http://galleries.burningman.com/ גלריות באתר הפסטיבל]
* [https://web.archive.org/web/20110612013516/http://webbery.com/galleries/burningman/index.html צילומיו של פטריק רודי בפסטיבל]
* [http://www.facebook.com/BurningMan/ ברנינג מן בפייסבוק]
* [http://www.burningman.com/preparation/event_survival/ המדריך להישרדות במדבר הסלע השחור]
* [https://web.archive.org/web/20111030134925/http://dustandillusions.com/trailers קטע וידאו מהסרט 30 שנות היסטוריה בברנינג מן]
* 
* [http://www.youtube.com/watch?v=WlCt2IFxCRE/ קטע וידאו מהפסטיבל בשנת 2009] באתר YouTube
* [http://www.youtube.com/watch?v=32AClTMxr_c מצגת תמונות מהפסטיבל בשנת 2011] באתר YouTube
* 
* אדר שלו, [https://web.archive.org/web/20160303194930/http://net.nana10.co.il/Article/?ArticleID=394324 שידורשת: האיש הבוער], 6 בספטמבר 2006
* 
* 
* עמי בן בסט, [http://www.masa.co.il/article/3653/%D7%91%D7%A8%D7%A0%D7%99%D7%A0%D7%92-%D7%9E%D7%9F---%D7%A4%D7%A1%D7%98%D7%99%D7%91%D7%9C-%D7%94%D7%90%D7%99%D7%A9-%D7%94%D7%91%D7%95%D7%A2%D7%A8/ ברנינג מן - פסטיבל האיש הבוער], באתר "מסע אחר"
* כרמל חנני, [http://urbanologia.tau.ac.il/?p=2438 עיר לשבוע], באתר [http://urbanologia.tau.ac.il אורבנולוגיה], המעבדה לעיצוב עירוני, 6 בינואר 2014
* 
* 
* 
* 
* 
* 
* אמנון דירקטור, [https://www.haaretz.co.il/blogs/roibetlevi/2023-09-13/ty-article/0000018a-8d53-dd09-a3ba-fdf7a0890000 חד"פ, גנרטורים ומטוסים פרטיים: "ברנינג מן" צריך לנסח מחדש את עקרונותיו], באתר [https://www.haaretz.co.il/ הארץ], 13 בספטמבר 2023

==הערות שוליים==

קטגוריה:פולקלור אמריקאי
קטגוריה:ארצות הברית: פסטיבלים
קטגוריה:נבדה: תרבות